
ЗАПОВЕД
№ РД- 09-981
гр. Варна, 31.01.2025 г.

	    На основание чл. 258, ал. 1 и чл. 259, ал. 1, чл. 105, ал. 3 от Закона за предучилищното и училищното образование, чл. 31, ал. 1, т. 2 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, заповед № 0287/30.01.2025 г. на кмета на Община Варна за обявяване на неучебни дни за училищата на територията на Община Варна

              НАРЕЖДАМ:

	 I.   Неучебни дни за учениците от I до VII клас в ОУ „Христо Ботев“,  гр. Варна в периода от 06.02.2025 г. до 07.02.2025 г. включително. 
	II. Присъственият образователен процес се възобновява на 10.02.2025 г. (понеделник) по утвърденото от директора седмично разписание на часовете за втори учебен срок на учебната 2024/2025 г. както следва:

	► Учениците от I, II, III, IV, V и VII клас - I смяна;
	► Учениците от VI клас и ГЦОУД (I-IV клас) – II смяна;
	III. Да се извърши преструктуриране на учебното съдържание в дидактическия учебен план за посочените дати от всички педагогически специалисти;
    IV. Да се извърши преструктуриране на тематичните програми в занимания по интереси и НП „Заедно в изкуствата и в спорта“ за посочените дати от всички педагогически специалисти, изпълняващи дейности по гореупоменатите. 
	Настоящата заповед да се сведе до знанието на учителите за информиране на учениците, както и до служителите за сведение и изпълнение от Анка Савова- ЗАС на училището чрез полагане на подпис.
	Заповедта да се публикува в официалния сайт на ОУ „Христо Ботев“ https://hristobotev-varna.com/, както и в електронната платформа Shkolo.bg от Борис Георгиев – РНИКТ.
	За неизпълнение на настоящата заповед виновните лица носят отговорност по силата на КТ.

	Контролът по изпълнение на заповедта е на директора. 

	Настоящата заповед се състави в един оригинален екземпляр.	
	Х

	Виктория Шереметова
Директор

